ลูกแมว

ไฟล์:Juvenile Ragdoll.jpg|thumb|ลูกแมวแร็กดอล
ลูกแมว เป็นแมววัยเยาว์ โดยหลังจากที่ลูกแมวเกิด ลูกแมวจะแสดงความแบเบาะระยะแรกและต้องพึ่งพาแม่เพื่อความอยู่รอด โดยปกติแล้วพวกมันจะไม่ลืมตาเป็นเวลาเจ็ดถึงสิบวัน หลังจากนั้นประมาณสองสัปดาห์ ลูกแมวจะพัฒนาอย่างรวดเร็วและเริ่มสำรวจโลกภายนอกที่หลบภัย หลังจากนั้นอีกสามถึงสี่สัปดาห์ พวกมันจะเริ่มกินอาหารแข็งและมีฟันน้ำนมงอกขึ้นมา อนึ่ง ลูกแมวบ้านเป็นสัตว์สังคมอย่างมากและมักจะชอบมิตรภาพของมนุษย์

**ศัพทมูลวิทยา**
ในภาษาอังกฤษ คำว่า "kitten" ที่หมายถึงลูกแมวมาจากคำภาษาอังกฤษสมัยกลางคือ kitoun ซึ่งมาจากภาษาฝรั่งเศสในยุคแรกคือ chitoun หรือ cheton ส่วนเสือวัยเยาว์จะเรียกว่า "cub" มากกว่า kitten ซึ่งทั้งสองคำ (แต่โดยทั่วไปมักเรียกว่า "kitten") อาจใช้กับลูกสัตว์วงศ์เสือและแมวป่าที่มีขนาดเล็กกว่า เช่น โอเซลอต, แคราแคล และสกุลลิงซ์pp=58–59

**พัฒนาการ**
ไฟล์:1 dia de vida.jpg|thumb|ลูกแมวนอร์วีเจียนฟอเรสต์ที่เกิดใหม่
ลูกแมวลืมตาเป็นครั้งแรก
ลูกแมวคู่พี่น้องจากครอกเดียวกันเมื่ออายุ 11 สัปดาห์
ไฟล์:Kitten playing - Tokyo - Jan 7 2020.webm|thumb|ลูกแมวกำลังเล่นในร้านขายสัตว์เลี้ยงในโตเกียว
ครอกสัตว์ตระกูลแมวมักประกอบด้วยลูกแมวสองถึงห้าตัวp=1699 แต่เป็นที่ทราบกันว่าครอกมีได้ทั้งหนึ่งถึงมากกว่าสิบตัว โดยทั่วไปลูกแมวจะเกิดหลังจากระยะมีครรภ์ระหว่าง 64 ถึง 67 วัน โดยมีความยาวเฉลี่ย 66 วันp=1699 เมื่อลูกแมวเกิด ลูกแมวจะออกมาในส่วนที่คล้ายถุงที่เรียกว่าเยื่อถุงน้ำคร่ำ ซึ่งแม่แมวกัดและกินเข้าไปp=53
ในช่วงหลายสัปดาห์แรก ลูกแมวจะไม่สามารถปัสสาวะหรืออุจจาระได้หากไม่ได้รับการกระตุ้นจากแม่แมวPet Education 2011 นอกจากนี้ ลูกแมวยังไม่สามารถควบคุมอุณหภูมิร่างกายได้ในช่วงสามสัปดาห์แรก ดังนั้น ลูกแมวที่เกิดในอุณหภูมิต่ำกว่า F อาจเสียชีวิตจากภาวะตัวเย็นเกินหากแม่แมวไม่ทำให้พวกมันอบอุ่นInternational Cat Care 2015 ส่วนน้ำนมของแม่แมวมีความสำคัญมากต่อโภชนาการและการเจริญเติบโตอย่างเหมาะสมของลูกแมว น้ำนมนี้ถ่ายทอดสารภูมิต้านทานไปยังลูกแมว ซึ่งช่วยปกป้องลูกแมวจากโรคติดเชื้อp=1653 ดังที่ได้กล่าวไปแล้วข้างต้น ที่พวกมันไม่สามารถปัสสาวะได้ ดังนั้น พวกมันจึงมีความต้องการของเหลวสูงมากp=243 ทั้งนี้ ลูกแมวจะลืมตาประมาณเจ็ดถึงสิบวันหลังคลอด ในระยะแรกจอตาจะยังพัฒนาไม่เต็มที่ และการมองเห็นจะไม่ดี ซึ่งลูกแมวจะมองเห็นได้ไม่ดีเท่าแมวโตจนกว่าจะถึงสัปดาห์ที่สิบหลังคลอดp=1325
ลูกแมวจะพัฒนาอย่างรวดเร็วมากตั้งแต่อายุประมาณสองสัปดาห์จนถึงสัปดาห์ที่เจ็ด การประสานงานและความแข็งแกร่งของพวกมันดีขึ้น และพวกมันก็เล่นต่อสู้กันกับพี่น้องร่วมครอกและเริ่มสำรวจโลกภายนอกที่หลบภัยหรือโพรง พวกมันเรียนรู้ที่จะทำความสะอาดโดยการเลียตัวเองและตัวอื่น รวมถึงเล่นเกมล่าและสะกดรอยตาม ซึ่งแสดงให้เห็นถึงความสามารถโดยกำเนิดของพวกมันในฐานะนักล่า ทักษะโดยกำเนิดเหล่านี้ได้รับการพัฒนาโดยแม่ลูกแมวหรือแมวโตตัวอื่น ๆ ที่นำเหยื่อที่มีชีวิตมาที่รัง และต่อมา แม่แมวได้สาธิตเทคนิคการล่าให้ลูกแมวเลียนแบบpp=133–148 เมื่อลูกแมวมีอายุถึงสามถึงสี่สัปดาห์ พวกมันจะค่อย ๆ หย่านนมและเริ่มกินอาหารแข็ง โดยการหย่านนมจะเสร็จสิ้นเมื่ออายุหกถึงแปดสัปดาห์p=244 โดยทั่วไปลูกแมวจะเริ่มฟันน้ำนมหลุดเมื่ออายุประมาณสามเดือน และจะมีฟันแท้ครบชุดเมื่ออายุได้เก้าเดือนVeterinary Medicine 2013 ลูกแมวจะใช้ชีวิตด้วยอาหารแข็งเป็นหลักหลังจากหย่านนม แต่โดยปกติแล้วจะยังคงดูดนมต่อไปเป็นครั้งคราว จนกระทั่งแยกจากแม่ของพวกมัน ทั้งนี้ แม่แมวบางตัวจะแยกลูกแมวออกจากกันตั้งแต่เมื่อพวกมันอายุได้สามเดือน ในขณะที่บางตัวก็ยังคงดูแลลูกแมวต่อไปจนกระทั่งพวกมันเข้าใกล้ความพร้อมทางเพศpp=23–24
โดยทั่วไปแล้วการจะระบุเพศของลูกแมวนั้นทำได้ง่ายตั้งแต่แรกเกิด แต่เมื่อถึงหกสัปดาห์ การจะระบุนี้จะยากขึ้นเนื่องจากขนเริ่มงอกขึ้นในบริเวณอวัยวะเพศ ทั้งนี้ ช่องเปิดท่อปัสสาวะของตัวผู้จะเป็นกลม ๆ ในขณะที่ช่องเปิดท่อปัสสาวะของตัวเมียจะเป็นแบบรอยแยก ความแตกต่างที่เห็นได้ชัดอีกประการหนึ่งคือระยะห่างระหว่างทวารหนักกับช่องเปิดท่อปัสสาวะ ซึ่งในตัวผู้จะมากกว่าในตัวเมียp=22
ลูกแมวเป็นสัตว์สังคมสูงและใช้เวลาส่วนใหญ่ในการโต้ตอบกับสัตว์ที่มีอยู่และเล่นตามลำพัง การเล่นกับลูกแมวตัวอื่นจะถึงจุดสูงสุดในช่วงเดือนที่สามหรือสี่หลังคลอด จากนั้นจะถึงช่วงล่าและสะกดรอยตามแบบตัวต่อตัวมากขึ้นในภายหลัง เมื่อถึงประมาณห้าเดือนp=18
บรรดาลูกแมวมีความเปราะบางเนื่องจากชอบหาที่มืดเพื่อซ่อนตัว ซึ่งบางครั้งอาจถึงขั้นเสียชีวิตได้หากไม่ได้รับการดูแลอย่างใกล้ชิด และแมวมีพฤติกรรมที่จะหาที่หลบภัยใต้หรือในรถยนต์หรือบนล้อรถในช่วงที่มีพายุหรืออากาศหนาวเย็น โดยมักส่งผลให้กระดูกหัก, เกิดแผลไหม้, โรคลมแดด, อวัยวะภายในเสียหาย หรือเสียชีวิตได้

**ดูเพิ่ม**
 สกุลแมว

**อ้างอิง**

**แหล่งที่มา**

**เอกสาร**
  isbn = 978-0-8069-8122-2-  pmid = 8915447-  isbn = 1-4020-3226-9-  pmc = 7107501-  isbn = 1-4020-3226-9-  isbn = 978-0-7153-0126-5-  isbn = 978-0-307-55860-2-  pmid = 11787153-  doi-access = -  pmid = 14765796-  isbn = 1-4020-3226-9-  isbn = 978-0-226-14576-1-  pmc = 6569875-  pmid = 8229938-  url = https://archive.org/details/understandingani00vand-  url = https://archive.org/details/kittensarenewpet00wall-  isbn = 978-0-32337-185-8

**ออนไลน์**

**แหล่งข้อมูลอื่น**
  Timetable of kitten development (weeks 1 to 8)
หมวดหมู่:แมว